
Text rozhodnutia
Súd: Krajský súd Košice Spisová značka: 1Sd/74/2014 Identifikačné číslo súdneho spisu: 7014201309 Dátum vydania rozhodnutia: 30. 03. 2015 Meno a priezvisko sudcu, VSÚ: JUDr. Milan Konček ECLI: ECLI:SK:KSKE:2015:7014201309.2 Opravné uznesenie Krajský súd v Košiciach predsedom senátu JUDr. Milanom Končekom ako samosudcom v právnej veci navrhovateľa: P.. F. Q., M. X, J., právne zastúpený advokátkou JUDr. Erikou Simanovou, Akademika Hronca 9, Rožňava, proti odporkyni: Sociálna poisťovňa, ústredie, Ul. 29. augusta 8, Bratislava, v konaní o opravnom prostriedku navrhovateľa proti rozhodnutiu odporkyne zo dňa 14.10.2014 č. XXX XXX XXXX X takto r o z h o d o l : Vo výrokovej časti rozsudku Krajského súdu v Košiciach zo dňa 30.01.2015 č.k. 1Sd 74/2014-24 o p r a v u j e nesprávny dátum zmenového rozhodnutia odporkyne 24.11.2015 na dátum, ktorý bude správne znieť 24.11.2014. o d ô v o d n e n i e : Podľa ust. § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. V danom prípade vo výrokovej časti rozsudku Krajského súdu v Košiciach zo dňa 30.01.2015 č.k. 1Sd 74/2014-24 bol nesprávne uvedený dátum rozhodnutia odporkyne z 24.11.2015 č. XXX XXX XXXX X, čo je zrejmá nesprávnosť dátumu uvedeného rozhodnutia. Preto z vyššie uvedeného dôvodu súd z podnetu odporkyne opravil túto zrejmú chybu vzniknutú pri písaní v súlade s ust. § 164 O.s.p. tak, ako je to uvedené vo výrokovej časti tohto opravného uznesenia. Poučenie: Proti tomuto uzneseniu je prípustné odvolanie na Najvyšší súd Slovenskej republiky v Bratislave prostredníctvom Krajského súdu v Košiciach do 15 dní odo dňa doručenia uznesenia, pričom odvolanie musí byť písomné v dvoch vyhotoveniach. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

